หุ้น17พ.ย.ภาคเช้าปิดหลุดระดับ 1,000 จุดแล้ว
ดัชนีภาคเช้า(17 พ.ย.)ปิดที่ 987.77 จุด ลดลง 12.96 จุด (-1.30%) แตะระดับสูงสุด 997.94 จุด และต่ำสุดที่938.88 จุด มูลค่าการซื้อขาย&nbsp;20,475 &nbsp;ล้านบาท
17 พ.ย. 2553

ดัชนีภาคเช้า(17 พ.ย.)ปิดที่ 987.77 จุด ลดลง 12.96 จุด (-1.30%) แตะระดับสูงสุด 997.94 จุด และต่ำสุดที่938.88 จุด มูลค่าการซื้อขาย 20,475  ล้านบาท 
นักวิเคราะห์ เปิดเผยว่า ตลอดภาคเช้าดัชนียังคงทรุดตัวอย่างหนักต่อเนื่องจากเมื่อวาน และเป็นไปในทิศทางเดียวกับตลาดทั่วโลก นำโดยดัชนีดาวน์โจนส์เมื่อคืนที่ปิดลบ และทำให้ตลาดหุ้นภูมิภาคปิดแดนลบกันทั่วหน้า รวมถึงตลาดหุ้นไทยด้วยที่ไม่อาจรั้งอยู่ยืนเหนือระดับ 1,000 จุดได้ 
ทั้งนี้ เพราะนักลงทุนยังหวาดผวากรณีที่หลายประเทศอาจงัดมาตรการคุมเงินทุนไหลเข้าเพื่อป้องกันไม่ให้ค่าเงินสกุลตัวเองแข็งค่าเร็วประกอบกับนักลงทุนยังมีความกังวลต่อเนื่องว่าจีนจะประกาศขึ้นดอกเบี้ยอีกรอบหลังประกาศไปแล้วเมื่อเดือนก่อน อีกทั้งยังมีความกังวลเสริมจากหนี้สาธารณะของภาคยุโรป โดยเฉพาะของประเ?ศไอร์แลนด์ที่ยังไม่รู้จะสรุปอย่างไรเพราะล่าสุดยังไม่มีการขอความช่วยเหลือระดับรัฐของกลุ่มยุโรป 
อย่างไรก็ดี บทวิเคราะห์ บล.บัวหลวง มองว่า แนวรับของตลาดถัดไปมีในช่วง 980–1,000 จุด เราแนะนำให้ชะลอการลงทุน หรือลดพอร์ตเพื่อลดความเสี่ยง เพราะในทางเทคนิคการลดลงของดัชนีเมื่อวานเป็นปรับลดต่ำกว่าเส้นค่าเฉลี่ย 25 วันเป็นครั้งแรกในรอบ 6 เดือน 
ด้าน บล.ฟินันเซียไซรัส มองว่า แนวโน้มช่วงบ่ายดัชนีอาจจะตีกลับเพราะกองทุนในประเทศอาจจะถือเป็นโอกาสเข้ามาเก็บ หลังดัชนีลงมาต่ำกว่า 990 จุด ซึ่งเป็นระดับที่น่าสนใจ  แต่ระยะสั้นยังมองตลาดเป็นปรับฐานพักใหญ่
หลักทรัพย์ที่มีมูลค่าการซื้อขายสูงสุด 5 อันดับ ได้แก่
PTT          มูลค่าการซื้อขาย 1,972 ล้านบาท ปิดที่  315.00 บาท ลดลง 6.00 บาท (-1.87%)  
PTL          มูลค่าการซื้อขาย 1,705 ล้านบาท ปิดที่  33.00 บาท เพิ่มขึ้น 1.50 บาท (+4.76%)  
TRUE       มูลค่าการซื้อขาย  1,521 ล้านบาท ปิดที่  5.85 บาท เพิ่มขึ้น  0.05 บาท (+0.86%)  
BANPU    มูลค่าการซื้อขาย  1,448 ล้านบาท ปิดที่ 762.00 บาท ลดลง 22.00 บาท (-2.81 %) 
IVL           มูลค่าการซื้อขาย  1,180  ล้านบาท ปิดที่  47.50 บาท เพิ่มขึ้น 0.50 บาท (+1.06%)